LATVIJAS REPUBLIKAS MINISTRU KABINETS

2010.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu Golfa kompleksam *„Ozo Golf Club”***

1. Ministru kabinets (adrese – Brīvības bulvārī 36, Rīga, LV-1520), ir izskatījis sabiedrības ar ierobežotu atbildību „Golfs&Karti” (adrese – Mīlgrāvja iela 16; Rīga, LV-1034, reģistrācijas numurs – 40003452347) 2010.gada 17.maija iesniegumu par nacionālās sporta bāzes statusa piešķiršanu sporta bāzei – Golfa kompleksam *„Ozo Golf Club”*.

2. Pēc iesnieguma par nacionālās sporta bāzes statusa piešķiršanu Golfa kompleksam *„Ozo Golf Club”* izskatīšanas Ministru kabinets konstatē:

2.1. Golfa komplekss *„Ozo Golf Club”*ir nekustamais īpašums (nekustamā īpašuma kadastra Nr. 0100 568 0129), kas sastāv no 3 (trijām) būvēm (būvju kadastra apzīmējumi 0100 0680 297 001; 0100 0680 297 002; 0100 0680 297 003) – Mīlgrāvja ielā 16, Rīgā, kas ierakstīts Rīgas pilsētas zemesgrāmatu nodalījumā Nr. 100000078874 uz sabiedrības ar ierobežotu atbildību „Golfs&Karti” vārda.

2.1.1. būves (nekustamā īpašuma kadastra Nr. 0100 568 0129) saistītas ar nekustamo īpašumu (nekustamā īpašuma kadastra Nr. 0100 068 0311) – Mīlgrāvja ielā, Rīgā, kas ierakstīts Rīgas pilsētas zemesgrāmatu nodalījumā Nr. 993 uz Rīgas pilsētas vārda (nostiprinātas nomas tiesības uz zemi (101135 m2 platībā) līdz 2049.gada 21.martam (nomnieks SIA „Golfs&Karti”);

2.1.2. būves (nekustamā īpašuma kadastra Nr. 0100 568 0129) saistītas ar nekustamo īpašumu (nekustamā īpašuma kadastra Nr. 0100 068 0297) Viestura prospektā, Rīgā, kas ierakstīts Rīgas pilsētas zemesgrāmatu nodalījumā Nr. 915 uz Rīgas pilsētas vārda (nostiprinātas nomas tiesības uz zemi (378260 m2 platībā) līdz 2049.gada 21.martam (nomnieks SIA „Golfs&Karti”);

2.1.3. būves (nekustamā īpašuma kadastra Nr. 0100 568 0129) saistītas ar nekustamo īpašumu (nekustamā īpašuma kadastra Nr. 0100 095 0040) Mežaparks, Rīgā, kas ierakstīts Rīgas pilsētas zemesgrāmatu nodalījumā Nr. 4355 uz Rīgas pilsētas vārda (nostiprinātas nomas tiesības uz zemi (111450 m2 platībā) līdz 2049.gada 21.martam (nomnieks SIA „Golfs&Karti”);

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. sabiedrība ar ierobežotu atbildību „Golfs&Karti” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2010.gada 17.maijā ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina Golfa kompleksa *„Ozo Golf Club”* atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2010.gada 1.oktobra sēdē ir sniegusi atzinumu (prot. Nr. 4 4.§, 4.2.14.apakšpunkts), ka Golfa komplekss *„Ozo Golf Club”* atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo daļu, 6.panta otro daļu un 6.panta ceturto daļu, Ministru kabinets nolemj Golfa kompleksam *„Ozo Golf Club”* piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: Valsts sekretārs M.Gruškevics

08.12.2010 08:50

562

A.Mičule

67047928, anda.micule@izm.gov.lv